[{"text_idx": "#000001", "text": "Y Bala oedd enillwyr tlws cynta\u2019r tymor wedi i di\u0302m Colin Caton guro Cei Connah ar giciau o\u2019r smotyn brynhawn Sadwrn i godi Cwpan Nathaniel MG am y tro cyntaf yn eu hanes."}, {"text_idx": "#000002", "text": "Ond mae\u2019r sylw\u2019n troi yn o\u0302l at y gynghrair rwan a bydd rhan gynta\u2019r tymor yn dod i ben nos Fawrth a thabl y Cymru Premier JD yn cael ei hollti\u2019n ddwy, ond cyn hynny mae dwy ge\u0302m ar o\u0302l i\u2019w chwarae yn dilyn gohiriadau diweddar oherwydd y tywydd oer."}, {"text_idx": "#000007", "text": "Does gan Hwlffordd ond un buddugoliaeth yn eu chwe ge\u0302m ddiwethaf ac felly bydd angen troi\u2019r gornel os am gystadlu am y 7fed safle yn hytrach na chael eu tynnu tua\u2019r gwaelodion."}, {"text_idx": "#000008", "text": "Mae Cei Connah ar rediad o 10 ge\u0302m heb golli yn erbyn Hwlffordd (ennill 8, cyfartal 2), ac er colli ar giciau ar smotyn brynhawn Sadwrn, di-sgo\u0302r oedd hi wedi 90 munud, felly dyw\u2019r Nomadiaid yn dal heb ildio go\u0302l mewn chwe ge\u0302m."}, {"text_idx": "#000012", "text": "Ers y golled o 0-3 yn erbyn Dundee yng Nghwpan Her yr Alban ym mis Medi, dyw\u2019r Seintiau Newydd heb golli mewn 18 o gemau ym mhob cystadleuaeth (ennill 16, cyfartal 2), yn cynnwys eu buddugoliaeth o 0-5 yn erbyn Y Bala ym mis Hydref."}, {"text_idx": "#000013", "text": "Cafodd Y Seintiau ge\u0302m ddi-sgo\u0302r ym Mhen-y-bont ym mis Tachwedd, ond ers hynny mae\u2019r pencampwyr wedi bod yn rhwydo\u2019n ddi-stop gan sgorio 46 go\u0302l yn eu wyth ge\u0302m ddiwethaf (5.75 go\u0302l y ge\u0302m)."}, {"text_idx": "#000014", "text": "Dyw\u2019r Seintiau ond angen chwe go\u0302l arall i gyrraedd eu cyfanswm goliau ar ddiwedd y tymor diwethaf (86), ond bydd angen i di\u0302m Craig Harrison rwydo 22 go\u0302l mewn 11 ge\u0302m os am dorri record eu hunain o 101 o goliau mewn tymor (2016/17)."}, {"text_idx": "#000015", "text": "Dyw\u2019r Seintiau Newydd heb golli dim un o\u2019u 11 ge\u0302m flaenorol yn erbyn Y Bala (ennill 7, cyfartal 4), ond bydd criw Colin Caton yn llawn hyder yn dilyn eu llwyddiant dros y penwythnos."}]